ອົງການລົດຖີບເພື່ອຊາວໂລກທີ່ສະຫະຣັດ ສົ່ງລົດຖີບໄປຊ່ອຍ ຄົນທີ່ຢູ່ປະເທດກຳລັງພັດທະນາ
ອົງການລົດຖີບເພື່ອຊາວໂລກທີ່ສະຫະຣັດ ສົ່ງລົດຖີບໄປຊ່ອຍຄົນທີ່ ບັນດາປະເທດກຳລັງພັດທະນາ
ຊາວອາເມຣິກັນ ຊື້ລົດຖີບປະມານ18 ລ້ານ 5 ແສນຄັນໃນປີກາຍນີ້ ລົດຖີບບາງຈຳນວນໃນນັ້ນກໍບໍ່ໄດ້ຖືກນຳໄປໃຊ້ ຫລາຍປານໃດແລະ ສ່ວນຫລາຍມັກຖືກປະໄວ້ໃຫ້ຂີ້ຝຸ່ນຈັບ ແຕ່ວ່່າໂຄງການອັນນຶ່ງຕັ້ງຢູ່ສະຫະຣັດໄດ້ ຮວບຮວມເອົາລົດຖີບຢູ່ສະຫະຣັດທີ່ຄົນບໍ່ ໃຊ້ແລ້ວນັ້ນສົ່ງໄປໃຫ້ຄົນທີ່ຕ້ອງການໃຊ້ ລົດຖີບໃນບັນດາປະເທດກຳລັງພັດທະນາ ທ່ານ Keith Oberg ຫົວໜ້າຂອງ ໂຄງການລົດຖີບ ເພື່ອຊາວໂລກ ຫລື Bikes forthe World ໃຫ້ຄວາມ ເຫັນວ່າ “ທຸກໆຄົນມີລົດຖີບເກົ່າແຕ່ບໍ່ຄ່ອຍເອົາມາຂີ່ໂດຍຈະ ເກັບໄວ້ໃນບ່ອນຈອດລົດ ຫ້ອງໃຕ້ດິນ ຫລືເຮືອນນ້ອຍໄວ້ເຄຶ່ອງຫລັງບ້ານແລະ ຕໍ່ມາກໍ ເອົາຖິ້ມໄປ” ໂຄງການ Bikes forthe World ໄດ້ຮວບຮວມເອົາລົດຖີບ ທີ່ຄົນບໍ່ໃຊ້ແລ້ວນັ້ນ ແລ້ວ ສົ່ງໄປໃຫ້ຄົນຢູ່ໃນ ບັນດາປະເທດກຳລັງພັດທະນາໃຊ້ ໂດຍໃຊ້ຄ່າຂົນສົ່ງໃນລາຄາຖືກ ໃນປີກາຍນີ້ ອົງການດັ່ງກ່າວໄດ້ສົ່ງລົດຖີບ ໄປໃຫ້ຄົນຢູ່ໃນປະເທດທຸກຈົນເຫລົ່ານັ້ນ ປະ ມານ 10 ພັນ 300 ຄັນ ແລະ ໃນປີນີ້ ໄລຍະ 8 ເດືອນ ຕົ້ນປີນີ້ໂຄງການນີ້ກໍໄດ້ສົ່ງ ລົດຖີບຫລາຍກວ່າ 5 ພັນ ຄັນ ໄປໃຫ້ແກ່ຄົນຊາວໂລກທີ່ຢູ່ໃນປະເທດທີ່ທຸກຈົນກວ່າ ໂຄງການນຳເອົາລົດຖີບມາໝູນຄືນໃຊ້ໃໝ່ ດັ່ງກ່າວນີ້ ແມ່ນເປັນໂຄງການທີ່ໃຫຍ່ທີ່ ສຸດຢູ່ໃນສະຫະຣັດເຊິ່ງວ່າ ໄດ້ຮັບການສະ ໜັບສະໜູນຈາກສະມາຄົມລົດຖີບຂອງຊາວ ກຸງວໍຊີງຕັນ ໂຄງການ ລົດຖີບເພື່ອຊາວໂລກໄດ້ເລີ້ມ ປະຕິບັດງານ ໃນປີ 2005 ແລະ ທ່ານ KeithOberg ຫົວໜ້າຂອງ ໂຄງການນີ້ ໄດ້ກ່າວວ່າ ນັບຕັ້ງແຕ່ນັ້ນມາ ໂຄງການນີ້ ກໍ ໄດ້ສົ່ງລົດຖີບຫລາຍກວ່າ 40 ພັນຄັນໄປ ໃຫ້ແກ່ຊຸມຊົນທ້ອງຖິ່ນໃນ ອາຟຣິກກາ, ອາ ເມຣິກາ ລາຕິນ ແລະເຂດທະເລຄາຣິບຽນ ທ່ານກ່າວດັ່ງນີ້: “ປັດຈຸບັນນີ້ ພວກເຮົາ ທຳງານຢ່າງຈິງຈັງຮ່ວມກັບຜູ້ຮ່ວມງານ ເຈັດ ປະເທດ ເຊັ່ນ ປະເທດ ຢູກັນດາ ແລະ ການາ ເປັນຕົ້ນ ພວກເຮົາກຳລັງໂອ້ລົມ ກັບ ອົງການນຶ່ງວ່າພວກເຮົາຢາກສົ່ງລົດຖີບໄປຍັງປະເທດ ໄລບີເຣຍ ຜ່ານມາພວກເຮົາເຄີຍ ໄດ້ສົ່ງລົດຖີບໄປປະເທດ ນາມີເບຍແລະກຳເບຍ ແລະ ໃນປະເທດແຖບອາເມຣິກາ ກາງ ພວກເຮົາກໍໄດ້ສົ່ງໄປ ປານາມາ, ໂຄສຕາຣິິກາ ຮອນດູຣັສ, ກວາ ເຕມາລາ ແລະ ເວລານີ້ພວກເຮົາກໍກຳລັງຕິດຕໍ່ກັບອີກສອງອົງການໃນປະເທດ ອາລຊາລວາດໍ ” ໂຄງການBikes forthe World ໄດ້ເຮັດວຽກຮ່ວມກັບ ກຸ່ມອົງ ການທີ່ບໍ່ເອົາຜົນກຳໄລຢູ່ໃນສະຫະຣັດ ເພື່ອຊອກຫາ ຫລື ຮວບຮວມເອົາລົດຖີບທີ່ຄົນບໍ່ຕ້ອງການໃຊ້ນັ້ນ ແລ້ວ ກໍຕິດຕໍ່ກັບອົງການ ທີ່ບໍ່ເອົາຜົນກຳໄລ ຢູ່ໃນປະເທດອື່ນເພື່ອສົ່ງລົດຖີບໄປໃຫ້ອົງ ການ ແລະ ບຸກຄົນທີ່ມີຄວາມຕ້ອງການໃຊ້ມັນຫລາຍທີ່ສຸດ ຍົກຕົວຢ່າງເຊັ່ນ ອົງການເຄືອຂ່າຍລົດຖີບ ເພີ້ມຄວາມ ສາມາດໃຫ້ແກ່ຄົນ ນາມີເບຍ ຫລື BicycleEmpowerment Network Namibia ໄດ້ໃຊ້ລົດຖີບເພື່ອເປັນການພາຫະນະຂົນສົ່ງແກ່ ພວກພະນັກງານແພດ ເພື່ອໃຫ້ເຂົາເຈົ້າສາມາດເດີນທາງໄປເບິ່ງແຍງປິ່ນປົວຄົນເຈັບໄດ້ຫລາຍຄົນກວ່າເກົ່າໃນແຕ່ ລະມື້ ນອກນັ້ນ ອົງການນີ້ຍັງໄດ້ໃຊ້ ລົດຖີບເຫລົ່ານີ້ ເພື່ອເປັນລົດໂຮງໝໍນຳສົ່ງຄົນເຈັບໄປໂຮງໝໍ